
ΠΡΟΕΔΡΙΚΟ ΔΙΑΤΑΓ ΜΑ ΥΠ' ΑΡΙΘΜ. 112 

Τροποποίηση του π.δ. 81/2014 Αναδιάρθρωση 
Περιφερειακών Διοικήσεων Λιμενικού Σώματος- 
Ελληνικής Ακτοφυλακής (Λ.Σ.-ΕΛ.ΑΚΤ.) και Λιμε¬ 
νικών Αρχών και ρύθμιση θεμάτων στελέχωσης 
αυτών' (ΑΊ 25). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της περίπτωσης δ της παραγράφου 3 του άρθρου 
4 του ν. 4150/2013 "Ανασυγκρότηση του Υπουργείου 
Ναυτιλίας και Αιγαίου και άλλες διατάξεις" (ΑΊ 02). 

β) Της παραγράφου 3 του άρθρου 71 του ν. 4504/2017 
"Διά Βίου εκπαίδευση προσωπικού Υπουργείου Ναυ¬ 
τιλίας και Νησιωτικής Πολιτικής, ενδυνάμωση της δια¬ 
φάνειας και της αξιοκρατίας σε θέματα αρμοδιότητας 
Υπουργείου Ναυτιλίας και Νησιωτικής Πολιτικής, ενίσχυ¬ 
ση της κοινωνικής συμμετοχής στην ακτοπλοΐα, θέματα 
πολιτικού προσωπικού, συμπλήρωση διατάξεων για τα 
λιμενικά έργα και άλλες διατάξεις" (Α' 184). 

γ)Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα (άρθρο πρώτο του 
π.δ. 63/2005 Α'98). 

δ) Τηςαριθμ. Υ29/09-10-2015 απόφασης του Πρωθυ¬ 
πουργού "Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη" (Β' 2168). 

ε) Το π.δ. 88/2018 "Διορισμός Υπουργών, Αναπληρω¬ 
τών Υπουργών και Υφυπουργών" (ΑΊ 60). 

2. Το γεγονός ότι από τις διατάξεις του παρόντος 
διατάγματος, και ειδικότερα από την επανίδρυση των 
Λιμενικών Σταθμών Λίμνης Εύβοιας, Αγίου Νικολάου 
Βολιμών, Αντιπάρου και την ίδρυση του Αγαθονησίου, 
ενδέχεται να προκληθεί εφάπαξ δαπάνη προμήθειας 
πρόσθετου υλικοτεχνικού εξοπλισμού ύψους 1.500 
ευρώ, η οποία δύναται να αντιμετωπισθεί με τις διαθέσι¬ 
μες πιστώσεις του Υπουργείου Ναυτιλίας και Νησιωτικής 
Πολιτικής (ΚΑΕ κατηγορία 1000 «Προμήθειες αγαθών και 
κεφαλαιακού εξοπλισμού»). 

3. Το αριθμ. πρωτ. 2811.8/45965/2018/20-6-2018 ει¬ 
σηγητικό σημείωμα του Γενικού Διευθυντή Οικονομικών 


Υπηρεσιών του Υπουργείου Ναυτιλίας και Νησιωτικής 
Πολιτικής, το οποίο εκδίδεται σύμφωνα με την περίπτω¬ 
ση ε της παραγράφου 5 του άρθρου 24 του ν. 4270/2014, 
όπως αυτή έχει αντικατασταθεί με την παράγραφο 1 του 
άρθρου 34 του ν. 4484/2017 (ΑΊ 10) και ισχύει. 

4. Τις αριθμ. 109/2018 και 208/2018 γνωμοδοτήσεις 
του Συμβουλίου της Επικράτειας, οι οποίες εκδόθηκαν 
μετά από πρόταση του Υπουργού Ναυτιλίας και Νησιω¬ 
τικής Πολιτικής και του Αναπληρωτή Υπουργού Οικονο¬ 
μικών, αποφασίζουμε: 

Άρθρο 1 

1. Η παράγραφος 2 του άρθρου 15 του π.δ. 81/2014 
"Αναδιάρθρωση Περιφερειακών Διοικήσεων Λιμενικού 
Σώματος-Ελληνικής Ακτοφυλακής (Λ.Σ.-ΕΛ.ΑΚΤ.) και Λι¬ 
μενικών Αρχών και ρύθμιση θεμάτων στελέχωσης αυ¬ 
τών" (ΑΊ 25), αντικαθίσταται ως ακολούθως: 

«2. Η περιφέρεια δικαιοδοσίας του Α' Λιμενικού Τμή¬ 
ματος του Λιμεναρχείου Ιερισσού με έδρα την Ουρα- 
νούπολη, που ιδρύθηκε με το π.δ. 62/1989 "Ίδρυση Α' 
Λιμενικού Τμήματος στο Λιμεναρχείο Ιερισσού, καθο¬ 
ρισμός της τοπικής και καθ' ύλη αρμοδιότητάς του, και 
κατάργηση του Λιμενικού Σταθμού Ουρανούπολης" (Α' 
29), η οποία περιλαμβάνει τους λιμένες, όρμους και την 
κατά νόμο χερσαία περιοχή αρμοδιότητας Λ.Σ.-ΕΛ.ΑΚΤ. 
με την αντίστοιχη χωρική θάλασσα, ορίζεται από τη θέση 
Φραγκόκαστρο στο Σιγγιτικό Κόλπο μέχρι και την άκρα 
Αρκούδα Σιθωνίας, τη νήσο Αμμουλιανή, καθώς και τις 
παρακείμενες βραχονησίδες.». 

2. Η περίπτωση β της παραγράφου 5 του άρθρου 15 
του π.δ. 81/2014, αντικαθίσταται ως ακολούθως: 

«β. Η περιφέρεια δικαιοδοσίας του Γ' Λιμενικού Τμήμα¬ 
τος του Λιμεναρχείου Ιερισσού, με έδρα τον Νέο Μαρμα¬ 
ρά, η οποία περιλαμβάνει τους λιμένες, όρμους και την 
κατά νόμο χερσαία περιοχή αρμοδιότητας Λ.Σ.-ΕΛ.ΑΚΤ. 
με την αντίστοιχη χωρική θάλασσα, ορίζεται από την 
άκρα Σαργάνι τουΤορωναίου Κόλπου Χαλκιδικής μέχρι 
την άκρα Αρκούδα Σιθωνίας, τις νησίδες Κέλυφο και 
Διάπορο, καθώς και τις παρακείμενες βραχονησίδες.». 

Άρθρο 2 

Οι παράγραφοι 2 και 5 του άρθρου 17 του π.δ. 81/2014 
αντικαθίστανται ως ακολούθως: 

«2. Η περιφέρεια δικαιοδοσίας του Α' Λιμενικού Τμή¬ 
ματος του Κεντρικού Λιμεναρχείου Κέρκυρας με έδρα 
την Παλαιοκαστρίτσα, που ιδρύθηκε με το π.δ. 32/1990 
Ίδρυση Α' Λιμενικού Τμήματος στο Κεντρικό Λιμεναρ¬ 
χείο Κέρκυρας και καθορισμός της τοπικής και καθ' ύλην 
αρμοδιότητάς του" (ΑΊ 1), η οποία περιλαμβάνει τους 
λιμένες, όρμους, την κατά νόμο χερσαία περιοχή αρ¬ 
μοδιότητας του Λ.Σ.-ΕΛ.ΑΚΤ. με την αντίστοιχη χωρική 
θάλασσα, καθώς και τη θαλάσσια περιοχή ευθύνης του 
Λ.Σ.-ΕΛ.ΑΚΤ., ορίζεται επί των ακτών της νήσου Κέρκυρας 
από την άκρα Δράστης προς βορρά, μέχρι τις ακτές της 
νήσου έναντι των βραχονησίδων Λαγούδια προς νότο.». 

«5. Η περιφέρεια δικαιοδοσίας του Λιμενικού Σταθ¬ 
μού Οθωνών, που ιδρύθηκε με το π.δ. 141/1997 Ίδρυση 
Λιμενικού Σταθμού στους Οθωνούς Κέρκυρας και κα¬ 
θορισμός της τοπικής και καθ' ύλην αρμοδιότητας του" 
(ΑΊ 25), η οποία περιλαμβάνει τους λιμένες, όρμους, την 
κατά νόμο χερσαία περιοχή αρμοδιότητας του Λ.Σ.-ΕΛ. 
ΑΚΤ. με την αντίστοιχη χωρική θάλασσα, καθώς και τη 
θαλάσσια περιοχή ευθύνης του Λ.Σ.-ΕΛ.ΑΚΤ., ορίζεται 
στις νήσους Οθωνούς, Ερείκουσα και Μαθράκι, καθώς 
και στις παρακείμενες βραχονησίδες.». 

Άρθρο 3 

Η παράγραφος 2 του άρθρου 22 του π.δ. 81/2014 αντι¬ 
καθίσταται ως ακολούθως: 

«2. Ιδρύεται Λιμενικός Σταθμός με έδρα τον Άγιο Νι¬ 
κόλαο Βολιμών, ο οποίος υπάγεται διοικητικά στο Λιμε¬ 
ναρχείο Ζακύνθου και η περιφέρεια δικαιοδοσίας του, η 
οποία περιλαμβάνει τους λιμένες, όρμους και την κατά 
νόμο χερσαία περιοχή αρμοδιότητας του Λ.Σ.-ΕΛ.ΑΚΤ. 
με την αντίστοιχη χωρική θάλασσα, ορίζεται μέχρι και 
τον νοητό άξονα που ενώνει τον όρμο Σχίζα στη θέση 
με γεωγραφικό στίγμα φ: 37° 46' 35,11 " Β και λ: 020° 
40' 12,65 Ά με το Κατοστάρι στη θέση με γεωγραφικό 
στίγμα φ: 37° 51'21,29" Β και λ: 020° 44' 51,51 "Λ.». 

Άρθρο 4 

Η περίπτωση β της παραγράφου 1 του άρθρου 24 του 
π.δ. 81/2014 αντικαθίσταται ως ακολούθως: 

«β. Επί της δυτικής πλευράς της νήσου Εύβοιας, προς 
βορρά από τη θέση Κάτεργο, μη συμπεριλαμβανομέ- 
νης αυτής και προς νότο μέχρι την άκρα'Ύηγάνι" Νοτίου 
Ευβοϊκού.». 

Άρθρο 5 

1. Η περίπτωση α της παραγράφου 1 του άρθρου 26 
του π.δ. 81/2014 αντικαθίσταται ως ακολούθως: 

"α. Επί των δυτικών ακτών της νήσου Εύβοιας, από 
τη θέση Κάτεργο συμπεριλαμβανομένης αυτής, μέχρι 
την άκρα Άγιος Βασίλειος, επί των ανατολικών ακτών 
της νήσου.". 

2. Η παράγραφος 4 του άρθρου 26 του π.δ. 81/2014 
αντικαθίσταται ως ακολούθως: 

"4. Ιδρύεται Λιμενικός Σταθμός με έδρα τη Λίμνη Εύ¬ 
βοιας, ο οποίος υπάγεται διοικητικά στο Λιμεναρχείο 
Αιδηψού και η περιφέρεια δικαιοδοσίας του, η οποία 
περιλαμβάνει τους λιμένες, όρμους και την κατά νόμο 
χερσαία περιοχή αρμοδιότητας του Λ.Σ.-ΕΛ.ΑΚΤ. με την 


αντίστοιχη χωρική θάλασσα, ορίζεται προς νότο από τη 
θέση Κάτεργο συμπεριλαμβανομένης αυτής και προς 
βορρά, μέχρι και τη θέση Ταξιάρχη Ηλιων της Δημοτικής 
Κοινότητας Λουτρών Αιδηψού.". 

Άρθρο 6 

Η παράγραφος 3 του άρθρου 37 του π.δ. 81/2014 αντι¬ 
καθίσταται ως ακολούθως: 

«3.α. Το Α' Λιμενικό Τμήμα Δόμβραινας του Υπολιμε- 
ναρχείου Αντίκυρας, που ιδρύθηκε με το π.δ. 337/1991 
"Ίδρυση Α' Λιμενικού Τμήματος στο Υπολιμεναρχείο 
Αντίκυρας και καθορισμός της τοπικής και καθ'ύλην αρ¬ 
μοδιότητάς του" (ΑΊ 18), μετατάσσεται σε Β' Λιμενικό 
Τμήμα του Λιμεναρχείου Ιτέας, με έδρα την Θίσβη. Όπου 
στην κείμενη νομοθεσία αναφέρεται Λιμενικό Τμήμα 
Δόμβραινας, νοείται εφεξής το Β' Λιμενικό Τμήμα του 
Λιμεναρχείου Ιτέας, με έδρα την Θίσβη. 

β. Η περιφέρεια δικαιοδοσίας του Β' Λιμενικού Τμή¬ 
ματος του Λιμεναρχείου Ιτέας, με έδρα την Θίσβη, η 
οποία περιλαμβάνει τους λιμένες, όρμους και την κατά 
νόμο χερσαία περιοχή αρμοδιότητας του Λ.Σ.-ΕΛ.ΑΚΤ. 
με την αντίστοιχη χωρική θάλασσα, ορίζεται από τον 
όρμο Αγυιάς Βοιωτίας, μη συμπεριλαμβανομένου, και 
προς ανατολάς, μέχρι την άκρα Πούντα, καθώς και τις 
παρακείμενες βραχονησίδες.». 

Άρθρο 7 

Η παράγραφος 2 του άρθρου 40 του π.δ. 81/2014 αντι¬ 
καθίσταται ως ακολούθως: 

«2. Ιδρύεται Λιμενικός Σταθμός με έδρα την Αντίπαρο, ο 
οποίος υπάγεται διοικητικά στο Λιμεναρχείο Πάρου και η 
περιφέρεια δικαιοδοσίας του, η οποία περιλαμβάνει τους 
λιμένες, όρμους και την κατά νόμο χερσαία περιοχή αρ¬ 
μοδιότητας του Λ.Σ.-ΕΛ.ΑΚΤ. με την αντίστοιχη χωρική 
θάλασσα, ορίζεται στην ομώνυμο νήσο Αντίπαρο, στις 
παρακείμενες νησίδες Δεσποτικό, Στρογγυλή και Λγιο 
Σπυρίδωνα, καθώς και στις παρακείμενες βραχονησίδες.» 

Άρθρο 8 

1. Η περίπτωση β της παραγράφου 2 του άρθρου 63 
του π.δ. 81/2014 αντικαθίσταται ως ακολούθως: 

«β. Η περιφέρεια δικαιοδοσίας του Α' Λιμενικού Τμή¬ 
ματος Πυθαγορείου του Λιμεναρχείου Σάμου, η οποία 
περιλαμβάνει τους λιμένες και όρμους, την κατά νόμο 
χερσαία περιοχή αρμοδιότητας Λ.Σ.-ΕΛ.ΑΚΤ. με την 
αντίστοιχη χωρική θάλασσα, ορίζεται στις νότιες ακτές 
της νήσου Σάμου, ανατολικά από την άκρα Γάτος μέχρι 
την άκρα Κολώνα δυτικά, καθώς και τις παρακείμενες 
βραχονησίδες.» 

2. Στο άρθρο 63 του π.δ. 81/2014 προστίθεται παρά¬ 
γραφος 7 ως ακολούθως: 

«7. Ιδρύεται Λιμενικός Σταθμός με έδρα το Αγαθονήσι, 
ο οποίος υπάγεται διοικητικά στο Λιμεναρχείο Σάμου και 
η περιφέρεια δικαιοδοσίας του, η οποία περιλαμβάνει 
τους λιμένες, όρμους και την κατά νόμο χερσαία περιοχή 
αρμοδιότητας του Λ.Σ.-ΕΛ.ΑΚΤ. με την αντίστοιχη χωρική 
θάλασσα, ορίζεται στην ομώνυμο νήσο Αγαθονήσι και 
στις παρακείμενες βραχονησίδες.». 




Τεύχος Α'215/24.12.2018 

Άρθρο 9 
Έναρξη ισχύος 

Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως. 

Στον Υπουργό Ναυτιλίας και Νησιωτικής Πολιτικής αναθέτουμε τη δημοσίευση και την εκτέλεση του παρόντος 
διατάγματος. 

Αθήνα, 14 Δεκεμβρίου 2018 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Οι Υπουργοί 

Αναπληρωτής Υπουργός Ναυτιλίας 

Οικονομικών και Νησιωτικής Πολιτικής 

ΓΕΩΡΓΙΟΣ ΧΟΥΛΙΑΡΑΚΗΣ ΦΩΤΙΟΣ - ΦΑΝΟΥΡΙΟΣ ΚΟΥΒΕΛΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιτη '/.τ, 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























